מיכאיל גברילוב

מיכאיל בוריסוביץ׳ גברילוב (ברוסית: Михаил Борисович Гаврилов; 29 בדצמבר 1926 – 18 ביולי 2014) היה משורר סובייטי ממוצא יהודי ההרים. הוא כתב בג'והורי ורוסית. כהוקרה על שנות עבודתו הרבות ותרומתו המשמעותית לתחום התרבות, הוענק לו תואר הכבוד של ״עובד תרבות מצטיין של רפובליקת דאגסטן״ ביולי 2009.Yana Lyubarskaya. Mountain Jewish Literary Dynasty. March 12, 2018.

ביוגרפיה
גברילוב נולד בעיר דרבנט, הרפובליקה הסובייטית הסוציאליסטית האוטונומית של דאגסטן (רסס״א), ברית המועצות. אביו, בוריס גברילוב (1908–1990), היה משורר ומחזאי.The Mountain Jewish literary dynasty. STMEGI

עם פרוץ מלחמת העולם השנייה עבד גברילוב כשוליית מסגר, מסגר בדרגה 4, ולאחר מכן כחרט בדרגה 4 במפעל השימורים של דרבנט.Gavrilov Mikhail Borisovich בשנת 1944 התנדב לשירות בהצבא האדום.Gavrilov, Mikhail Borisovich לאחר שגברילוב סיים את לימודיו בבית הספר למומחי תעופה זוטרים, שירת כאחראי חימוש למטוסי קרב בגדוד התעופה המילואי ה־26, ולאחר מכן ב״גדוד התעופה הקרבי של המשמר ה־117״, שם עסק בתחזוקת מטוסי הקרב מסוג יאק-3.Mikhail Gavrilov הוא שוחרר משירות צבאי בפברואר 1947.

גברילוב השלים לימודי חוץ ב״בית הספר הפדגוגי של דרבנט״, ולאחר מכן עבר לעסוק בהוראה. בשנת 1970 סיים את לימודיו במחלקת לימודי החוץ של הפקולטה להיסטוריה באוניברסיטת המדינה של דאגסטן. במהלך 45 שנות פעילותו החינוכית פרסם גברילוב תוכנית לימודים בית־ספרית לשפת ג'והורי, חוברות תרגול ותוכנית לחוגי בחירה, והכשיר מורים להוראה בשפת אמו.

פרסומיו הראשונים של גברילוב מתוארכים לשנים 1949–1950. הוא פרסם בכתבי עת, באלמנך (בג'והורי: Ватан Советиму) – ״המולדת הסובייטית״ בשפת הג'והורי, סיפורים, את הפואמה (בג'והורי: Гhард ферзенди) – ״חובת הבן״, וכן קובצי שירה בשפת הג'והורי וברוסית.

בתקופת הפרסטרויקה, כאשר החלו בתי ספר לאומיים להתחדש, הכין ופרסם גברילוב ספרי לימוד בשפת הג'והורי לכיתות א׳–ד׳, תוכניות לימודים וחוברות כתיבה. הוא לימד קורסים להכשרת מורים לשפת הג'והורי.

בשנים 1986–1990 כיהן גברילוב כמנהל תיאטרון ג'והורי. משנת 1990 שימש כמזכיר המערכת של המוסף הג'והורי בעיתון העירוני (ברוסית: Знамя коммунизма) – ״דגל הקומוניזם״, ומשנת 1991 עבד כעורך העיתון הרפובליקני ״ואטן״.

בשנים 1993–2004 התגורר בישראל; ארגן את הוצאת העיתון (ברוסית: Кавказская газета) – ״העיתון הקווקזי״,Kozakova M. Semyon Gavrilov – "The traveler of the fourth road or Is it easy to be ... a son?" Caucasian newspaper. שימש כעורכו הראשי הראשון, וכן כיו״ר מדור יהודי ההרים באיגוד הסופרים בישראל, וערך ספרים שראו אור בשפת הג'והורי.

בשנת 2004 שב להתגורר בדרבנט עם משפחתו. הוא החל לעבוד כעורך במחלקה של העיתון הרפובליקני ״ואטן״.

בנו של מיכאיל גברילוב, סמיון גברילוב, הוא אף הוא משורר.

פרסים
 עובד תרבות מצטיין של רפובליקת דאגסטן״ (יולי 2009) – על שנות עבודה רבות והישגים גבוהים בתחום התרבות״.

הערות שוליים

קטגוריה:אנשים מדרבנט
קטגוריה:יהודי ההרים
קטגוריה:משוררי ג'והורי
קטגוריה:שחקנים ובמאים של תיאטרון ג'והורי
קטגוריה:משוררים סובייטים
קטגוריה:סופרים סובייטים
קטגוריה:סופרים מדגסטן
קטגוריה:משוררים מדגסטן
קטגוריה:סופרים מדרבנט
קטגוריה:משוררים מדרבנט
קטגוריה:סופרים יהודים
קטגוריה:אנשי הצבא האדום במלחמת העולם השנייה
קטגוריה:בוגרי אוניברסיטת המדינה של דגסטן
קטגוריה:ילידי 1926
קטגוריה:נפטרים ב-2014